CELEX: 52004PC0446
Language: fi
Date: 2004-06-18
Title: Muutettu ehdotus: Euroopan parlamentin ja neuvoston direktiivi sähkömagneettista yhteensopivuutta koskevan jäsenvaltioiden lainsäädännön lähentämisestä (komission EY:n perustamissopimuksen 250 (2) artiklan nojalla esittämä)

Avis juridique important

|

52004PC0446

Muutettu ehdotus: Euroopan parlamentin ja neuvoston direktiivi sähkömagneettista yhteensopivuutta koskevan jäsenvaltioiden lainsäädännön lähentämisestä (komission EY:n perustamissopimuksen 250 (2) artiklan nojalla esittämä)  /* KOM/2004/0446 lopull. - COD 2002/0306 */  

Muutettu ehdotus: EUROOPAN PARLAMENTIN JA NEUVOSTON DIREKTIIVI sähkömagneettista yhteensopivuutta koskevan jäsenvaltioiden lainsäädännön lähentämisestä (komission EY:n perustamissopimuksen 250 (2) artiklan nojalla esittämä)2002/0306 (COD)Muutettu ehdotus: EUROOPAN PARLAMENTIN JA NEUVOSTON DIREKTIIVI sähkömagneettista yhteensopivuutta koskevan jäsenvaltioiden lainsäädännön lähentämisestäEuroopan parlamentti äänesti 9. maaliskuuta 2004 ensimmäisessä käsittelyssään tarkistuksista ehdotukseen Euroopan parlamentin ja neuvoston direktiiviksi sähkömagneettista yhteensopivuutta koskevan jäsenvaltioiden lainsäädännön lähentämisestä.Euroopan yhteisön perustamissopimuksen 250 artiklan 2 kohdassa todetaan, että kunnes neuvosto on tehnyt ratkaisunsa, komissio voi milloin tahansa yhteisön säädöksen antamiseen johtavan menettelyn aikana muuttaa ehdotustaan.Komissio antaa seuraavassa lausuntonsa Euroopan parlamentin tekemistä tarkistuksista.1. TAUSTAEhdotus toimitettiin neuvostolle ja Euroopan parlamentille 24. joulukuuta 2002 (KOM(2002) 759 lopullinen - 2002/0306(COD)).Euroopan talous- ja sosiaalikomitea antoi myönteisen lausunnon 18. kesäkuuta 2003.Neuvosto hyväksyi 10. marraskuuta, odotettaessa Euroopan parlamentin ensimmäisessä käsittelyssään antamaa lausuntoa, yksimielisesti yleisen lähestymistavan ehdotukseen direktiiviksi sähkömagneettista yhteensopivuutta koskevan jäsenvaltioiden lainsäädännön lähentämisestä.2. MUUTETUN KOMISSION EHDOTUKSEN TARKOITUSTarkistusehdotuksessa säilytetään sähkömagneettisesta yhteensopivuudesta annetun nykyisen direktiivin tavoitteet ja soveltamisala. Siinä noudatetaan uuden lähestymistavan mukaista sääntelyperiaatetta ja käytetään enimmäkseen samoja käsitteitä kuin nykyisessäkin direktiivissä.Ehdotuksella on seuraavat tavoitteet:- selkeytetään soveltamisalaa parantamalla määritelmiä sekä määrittelemällä selkeämmin, mitä jätetään soveltamisalan ulkopuolelle- määritellään kiinteille asennuksille sopivampi sääntelyjärjestelmä- parannetaan selkeyttä määrittelemällä olennaiset vaatimukset yksityiskohtaisemmin- selkeytetään yhdenmukaistettujen standardien asemaa- yksinkertaistetaan vaatimustenmukaisuuden arviointimenettelyjä siten, että ne sisältävät vain yhden menettelyn laitetta kohti- vähennetään byrokratiaa ja lisätään valmistajien valintamahdollisuuksia poistamalla kolmannen osapuolen pakollinen varmistus, kun yhdenmukaistettuja standardeja ei ole sovellettu, mutta sallimalla vapaaehtoinen, vaatimustenmukaisuuden arviointilaitosten suorittama laitteen arviointi kaikissa tapauksissa- tehostetaan markkinoiden valvontaa parantamalla valmistajien jäljitettävyyttä.Ehdotuksen tekstiä ja rakennetta on mukautettu vastaamaan periaatteita, jotka on otettu käyttöön muissa vuodesta 1989 lähtien annetuissa uuden lähestymistavan mukaisissa direktiiveissä.3. KOMISSION LAUSUNTO EUROOPAN PARLAMENTIN HYVÄKSYMISTÄ TARKISTUKSISTAEsittelijä Luis Berenger Fuster (PES, ES) toimitti komissiolle 9. maaliskuuta 2004 teollisuus-, ulkomaankauppa-, tutkimus- ja energiavaliokunnan puolesta mietinnön (viitenumero PE-337.416), joka sisältää 38 tarkistusta komission ehdotukseen, muun muassa muutamia kompromissitarkistuksia, joista on sovittu asianomaisten kolmen toimielimen välisissä epävirallisissa yhteyksissä. PES-ryhmä teki lisäksi yhden kompromissitarkistuksen (nro 39).Euroopan parlamentin työjärjestyksen 158 artiklan 2 kohdassa [1] määrätyn yksinkertaistetun menettelyn mukaisesti mietinnöstä järjestettiin äänestys ilman keskustelua 9. maaliskuuta pidetyssä istunnossa. Äänestyksen tulokset olivat seuraavat:[1]   Euroopan parlamentin työjärjestyksen 158 artiklan 2 kohdassa määrätään, että jollei vähintään yksi kymmenesosa valiokunnan jäsenistä esitä vastalausettaan asetetussa määräajassa, valiokunnan katsotaan hyväksyneen mietinnön, jolloin siitä järjestetään parlamentin täysistunnossa äänestys ilman keskustelua.- Tarkistukset 1-15, 17-26, 30, 32-36 ja 38 hyväksyttiin täysistunnossa yhdessä äänestyksessä.- Tarkistus 39 hyväksyttiin erillisessä äänestyksessä.- Tarkistukset 16, 27-29, 31 ja 37 peruttiin.Komissio hyväksyy kaikki parlamentin hyväksymät tarkistukset kokonaisuudessaan, sillä ne selkeyttävät ja parantavat komission ehdotusta ja ovat täysin kilpailukykyneuvostossa 10. marraskuuta 2003 sovitun yleisen lähestymistavan mukaisia.4. TÄRKEIMPIEN MUUTOSTEN SELITYKSET4.1. Halukkuus suojata erityisesti radiopalvelujaJohdanto-osan 2 kappaleeseen tehdyssä tarkistuksessa 1 toistetaan tarve suojata kansainvälisen televiestintäliiton (ITU) sääntöjen mukaisesti toimivia radiopalveluja, erityisesti yleisradiolähetysten vastaanottamista ja radioamatööripalveluja.4.2. Lisäselvennyksiä ja soveltamisalan muuttaminenKomissio jättää Euroopan parlamentin tekemien tarkistusten 2, 14 ja 33 mukaisesti valmiit liitäntälaitteet direktiivin soveltamisalan ulkopuolelle. Tämän johdosta viittaus valmiisiin liitäntälaitteisiin poistetaan johdanto-osan 11 kappaleesta. Lisäksi muutetusta ehdotuksesta poistetaan alkuperäisen ehdotuksen 2 artiklan 2 kohdan b alakohta, jossa määritellään "valmiit liitäntälaitteet", ja liitteessä I oleva 2.3 kohta, jossa vahvistetaan tällaisten laitteiden olennaiset vaatimukset.Muutetun ehdotuksen 1 artiklan 1 kohdassa määritellään yksiselitteisesti direktiivin soveltamisalaan kuuluvat laitteistot tarkistuksen 5 mukaisesti. Lisäksi muutetussa ehdotuksessa selvennetään direktiivin soveltamisalan ulkopuolelle jätettyjen laitteistojen määrittelyä seuraavasti:- ilmailualan tuotteiden osalta 1 artiklan 2 kohdan b alakohdassa viitataan asetukseen (EY) N:o 1592/2002 tarkistuksen 6 mukaisesti- radioamatöörien käyttämän radiolaitteiston osalta muotoillaan 1 artiklan 2 kohdan c alakohta uudelleen tarkistuksen 7 mukaisesti- vaarattomien laitteistojen osalta muutetaan 1 artiklan 3 kohdan a alakohtaa tarkistuksen 8 mukaisesti- muiden direktiivien soveltamisalaan kokonaan tai osittain kuuluvien laitteistojen osalta muotoillaan 1 artiklan 4 kohta uudelleen tarkistuksen 9 mukaisesti.4.3. Määritelmien parantaminenMuutettuun ehdotukseen on lisätty uusia määritelmiä, ja siinä jo olevia määritelmiä on täsmennetty seuraavasti:- "Sähkömagneettisen häiriön" käsitettä selkeytetään 2 artiklan 1 kohdan e alakohdassa lisäämällä direktiivissä 89/336/ETY vahvistettu määritelmä tarkistuksen 10 mukaisesti- "Turvallisuuden parantamisen" käsite lisätään 2 artiklan 1 kohdan f a alakohdassa tarkistuksen 11 mukaisesti. Käsite esiintyy myös 4 artiklan 2 kohdassa.- "Sähkömagneettisen ympäristön" käsite lisätään 2 artiklan 1 kohdan g a alakohdassa. Käytettävä määritelmä on suora lainaus kansainvälisen sähköteknisen komission (IEC) laatimasta määritelmästä (IEC50, kansainvälinen sähkötekninen sanasto (IEV), luku 161: sähkömagneettinen yhteensopivuus, 2.1.5) tarkistuksen 13 mukaisesti.- "Liikkuvan asennelman" käsite lisätään 2 artiklan 2 kohdan a a alakohdassa tarkistuksen 15 mukaisesti. Liikkuvien asennelmien katsotaan olevan laitteita.4.4. Yhdenmukaistettujen standardien tehtävän selkeyttäminen (tarkistukset 3, 12, 19, 20 ja 38)Muutetussa ehdotuksessa selkeytetään yhdenmukaistettujen standardien tehtävää jäsentämällä teksti uudelleen. Tehdyt tarkistukset ovat yksityiskohdittain seuraavat:- Johdanto-osan 13 kappaleessa selkeytetään yhdenmukaistettujen standardien sisältöä ja soveltamistapaa tarkistuksen 3 mukaisesti.- Kaikista yhdenmukaistettuihin standardeihin liittyvistä tekijöistä säädetään 6 artiklassa, ja tämän johdosta liite V poistetaan. Näin toteutetaan kokonaisuudessaan tarkistukset 12, 19, 20 ja 38.4.5. Niiden erityistoimenpiteiden soveltamisalan selkeyttäminen, joita jäsenvaltiot voivat toteuttaaEhdotuksen 4 artiklan 2 kohtaa muutetaan lisäämällä tarkistuksen 17 mukaisesti velvoite siitä, että tässä artiklassa säädettyjä erityistoimenpiteitä toteuttavien jäsenvaltioiden on ilmoitettava tällaisista toimenpiteistä komissiolle ja että toimenpiteet on niiden hyväksymisen jälkeen julkaistava Euroopan unionin virallisessa lehdessä.4.6. CE-merkittömien tuotteiden esittely messuillaEhdotuksen 4 artiklan 3 kohtaa muutetaan siten, että sallitaan valmistajan esitellä CE-merkittömiä laitteistoja messuilla. Muutetussa ehdotuksessa asetetaan valmistajille tarkistuksen 18 mukaisesti velvoite varmistaa, ettei tällaisissa tapauksissa aiheudu häiriöitä.4.7. Tietoja koskevat vaatimuksetMuutetussa ehdotuksessa on erityinen artikla, jossa säädetään tietoja koskevista vaatimuksista, jotka näin ollen poistetaan olennaisten vaatimusten luettelosta. Näin toteutetaan kokonaisuudessaan tarkistus 23.4.8. Vaatimustenmukaisuuden arviointimenettelyn selkeyttäminenMuutetussa ehdotuksessa jäsennellään uudelleen vaatimustenmukaisuuden arviointia koskevat säännökset tarkistusten 34, 35 ja 39 mukaisesti. Tämä ei muuta olennaisesti komission ehdotusta.Muutetun ehdotuksen 7 artiklassa annetaan mahdollisuus soveltaa joko liitteessä 1 a vahvistettua vaatimustenmukaisuuden arviointimenettelyä, joka perustuu valmistajan suorittamaan itsearviointiin, tai sen lisäksi vapaaehtoisesti liitteessä I b vahvistettua menettelyä, jossa edellytetään ilmoitetun laitoksen osallistumista.4.9.  Kiinteitä asennuksia koskevien olennaisten vaatimusten lisääminenMuutetun ehdotuksen liitteessä I edellytetään tarkistuksen 32 mukaisesti, että vastuuhenkilö dokumentoi kiinteiden asennuksien asentamisessa noudatettavat tekniset käytännöt sähkömagneettisesta yhteensopivuudesta annetun direktiivin olennaisten vaatimusten täyttämiseksi ja asettaa markkinoita valvovien viranomaisten perustellusta pyynnöstä dokumentaation näiden saataville. Kiinteään asennukseen sijoitettavaksi tarkoitettu laitteisto, joka ei muuten ole kaupallisesti saatavilla, voidaan tarkistuksen 30 mukaisesti vapauttaa suojausta ja tietoja koskevien vaatimusten noudattamisesta. Johdanto-osan 20 kappaletta selkeytetään tarkistuksen 4 mukaisesti.4.10. Ilmoitetun tarkastuslaitoksen tehtävän selkeyttäminenMuutetun ehdotuksen 11 artiklassa edellytetään tarkistuksen 26 mukaisesti, että jäsenvaltiot ilmoittavat selkeästi ilmoitettujen tarkastuslaitosten nimeämisalueen ja sen, onko nimeämisalue rajoitettu joihinkin näkökohtiin tai laitteisiin, jotka kuuluvat direktiivin soveltamisalaan. Ilmoitetun tarkastuslaitoksen tehtävänä on tarkistuksen 35 mukaisesti arvioida valmistajan toimittamat tekniset asiakirjat valmistajan valinnan mukaan joko kokonaisuudessaan tai osittain.4.11. Tekstin yleinen johdonmukaisuusTarkistukset 21, 22, 24, 25 ja 36 toteutetaan kokonaisuudessaan tekstin yleisen johdonmukaisuuden varmistamiseksi.5. PÄÄTELMÄTEY:n perustamissopimuksen 250 artiklan 2 kohdan nojalla komissio muuttaa ehdotustaan edellä kuvatulla tavalla ja toteuttaa kaikki Euroopan parlamentin hyväksymät tarkistukset.